ཟི་ལིང་ཨམ་བན་ནས་ལམ་གྱི་འདུ་འགག་ཏུ་བཀྲམ་པའི་རྒྱ་བོད་ཤན་སྦྱར་ཁྲིམས་འདོམས་ཡི་གེ་ཞེས་པ་ལས།ཏྰ་ལའི་བླ་མ་སངས་རྒྱས་བསྟན་པ་ཡོངས་ཀྱི་བདག་པོར་བརྟེན།ཞིང་ཆེ་ཆུང་ཚང་མའི་དགོན་སྡེ་རྣམས་ནས་སྒྲིག་ལམ་ཁུར་མུས།དེང་སྐབས་གོང་མ་ཆེན་པོའི་བཀའ་དོན་བཞིན་ཟི་ལིང་དུ་ཕེབས་ནས།སྐུ་འབུམ་ལ་བཞུགས་འཇགས་མཛད་པ་ཡིན།་་་་་་དེང་སྐབས་ཞིབ་ན་མི་ངན་ཁ་ཤས་ནས་བར་དུ་དོན་མེད་དཀྲོག་རྐྱེན་ཅི་རིགས་ཀྱིས་ཆོས་ཁྲིམས་དང་།རྒྱལ་ཁྲིམས་ལམ་ལུགས་གང་དང་ཡང་མི་མཐུན་པ་ཧ་ཅང་ཚབས་ཆེ་བའི་བཀའ་ཁྲིམས་ལ་རྩི་མེད་སྣ་ཚོགས་བྱུང་བར་བརྟེན།་་་་་་ཞེས་འཁོད་པར་དཔག་ན་གོང་གསལ་གནས་ཚུལ་འདི་ནི་ཕལ་ཆེར་བདེན་པར་སྣང་།